मैसूरु में कहा- यहां 40% कमीशन वाली सरकार; PM को पता, लेकिन वे चुप हैं
Congress General Secretary Priyanka Gandhi Karnataka Visit Update. Follow Karnataka Mysore Latest News, Reports On Mysore  कांग्रेस महासचिव प्रियंका गांधी आज से दो दिन के कर्नाटक दौरे पर हैं। वे मैसूर और चामराजनगर जाएंगी और कांग्रेस पार्टी के उम्मीदवारों के लिए प्रचार करेंगी।
कांग्रेस महासचिव प्रियंका गांधी ने मंगलवार को मैसूरु से पार्टी प्रत्याशियों के लिए चुनाव प्रचार की शुरुआत की। 10 मई को होने वाले कर्नाटक विधानसभा चुनाव से पहले प्रियंका पहली बार राज्य के दौरे पर पहुंची। प्रियंका ने राहुल गांधी की तरह ही कर्नाटक की भाजपा सरकार को 40% कमीशन वाली सरकार बताया। उन्होंने कहा कि भाजपा की सरकार ने आपको बेशर्मी और बेरहमी से लूटा है।प्रधानमंत्री को भी कई लोगों ने यहां के सरकार के भ्रष्टाचार को लेकर चिट्‌ठी लिखी, लेकिन PM चुप हैं। पढ़ें, प्रियंका के भाषण की 4 बड़ी बातें...
सबसे पहले प्रियंका ये तस्वीर देखें...
1. भाजपा के राज में हर तरह के स्कैम हो रहे हैं
प्रियंका ने कर्नाटक की भाजपा सरकार पर निशाना साधते हुए कहा कि इस सरकार में हर तरह के स्कैम हो रहे हैं। भ्रष्टाचार के कारण एक कॉन्ट्रैक्टर ने आत्महत्या की, पुलिस भर्तियों में स्कैम हुए, हर तरह का भ्रष्टाचार किया गया। इसके खिलाफ PM को चिट्ठी भी लिखी गई, लेकिन कुछ नहीं हुआ।
2. कर्नाटक से 1.5 लाख करोड़ रुपए लूटे गए
प्रियंका ने कहा- आपने सुना होगा कि कॉन्ट्रैक्टर एसोसिएशन, स्कूल मैनेज एसोसिएशन ने PM तक लेटर लिखा मगर कुछ समाधान नहीं निकला। तमाम स्कैम हुए लेकिन कहीं किसी दोषी को पकड़ा नहीं गया क्योंकि वे भाजपा से जुड़े थे। एक विधायक के बेटे से 8 करोड़ रुपए कैश मिले, उस पर कार्रवाई करने के बजाए उनके पिता ने परेड निकाली। इन्होंने किसी को नहीं छोड़ा जहां मौका मिला, इन्होंने वहां लूटा। कहा जाता है कि कर्नाटक से 1.5 लाख करोड़ रुपए लूटे गए हैं।
4. BJP ने नंदिनी ब्रांड को खत्म करने की कोशिश की
प्रियंका ने कर्नाटक के लोकल दूध ब्रांड नंदिनी को लेकर भी सरकार को घेरा। प्रियंका ने कहा- BJP ने नंदिनी ब्रांड को खत्म करने की कोशिश की। आपको याद होगा कि कांग्रेस के समय दूध उत्पादन इतना था कि हम 'क्षीर भाग्य योजना' के तहत स्कूल के बच्चों को दूध देते थे। यही नहीं दूध के भारी उत्पादन के कारण हम किसानों को भी 5 रुपए/लीटर दूध देते थे।
प्रियंका ने कहा- रोजगार कहां गए, पैसा कहां गया, उन वचनों का क्या हुआ जो आपने कर्नाटक की जनता से किए थे। हम सवाल उठा रहे हैं लेकिन BJP सरकार जवाब नहीं दे पा रही है। इन्होंने आरक्षण के नाम पर भी धोखा दिया। यहां आरक्षण बढ़ाने का प्रचार किया और वहां केंद्र में कुछ भी नहीं किया।
5. जनता की आवाज सुनने वाली सरकार होनी चाहिए
प्रियंका ने आगे कहा, देश और प्रदेश हमारी अपनी संस्कृति से बनता है। कर्नाटक की अपनी एक संस्कृति है। यह प्रदेश आपकी उसी संस्कृति, बड़े बुजुर्गों की सोच और आपकी मेहनत से बना है। इसी तरह सरकार वही है जो प्रदेश को आगे बढ़ाए, आपकी मदद करे और जिस पर आप विश्वास कर सकें। आपको दुर्बल नेता मिले और बार-बार सीएम बदलता रहे तो क्या होगा।
प्रियंका गांधी शाम को रोड शो करेंगी
प्रियंका गांधी दो दिन के कर्नाटक दौरे पर हैं। मैसूर में रैली के बाद वो चामराजनगर जाएंगी और कांग्रेस पार्टी के उम्मीदवारों के लिए प्रचार करेंगी। मैसूर के जिला कांग्रेस अध्यक्ष बी.जे विजय कुमार ने बताया कि प्रियंका दोपहर में हलवाराहुंडी में एक जनसभा को संबोधित करने के बाद वे चामराजनगर के गौरीशंकर कन्वेंशन हॉल में महिला सम्मेलन में भाग लेंगी। शाम को वे एक रोड शो भी करेंगी।
कर्नाटक विधानसभा चुनाव में कांग्रेस के कैंपेन से जुड़ी ये खबरें भी पढ़ें...
राहुल बोले- भाजपा को 40 नंबर पंसद, सिर्फ 40 सीटें देना
राहुल ने सोमवार को रामदुर्ग और हंगल में जनसभा को संबोधित किया। राहुल ने हंगल में कहा- इनको (भाजपा) 40 नंबर अच्छा लगता है। इस बार आप लोग इनको 40 सीटें दीजिएगा। जब प्रधानमंत्री भ्रष्टाचार की बातें करते हैं तब उनके मंच पर चारों तरफ कर्नाटक के 40% कमीशन वाले नेता खड़े रहते हैं। पूरी खबर पढ़ें...
राहुल ने कर्नाटक की जनता से 5 वादे किए
राहुल गांधी ने 16 अप्रैल को कोलार की जनसभा में कहा था- कर्नाटक में हमारी सरकार बनी तो हर परिवार को 200 यूनिट मुफ्त बिजली मिलेगी। 2000 रुपए हर महीने महिलाओं को और सबसे जरूरी युवा निधि 3000 हजार रुपए कर्नाटक के हर ग्रेजुएट को 2 साल तक दिए जाएंगे। मेरा वादा है कि सरकार बनते ही पहली मीटिंग में इन वादों को पूरा किया जाएगा। पूरी खबर पढ़ें..
राहुल विजयपुरा में बोले- BJP सरकार हिंदुस्तान की सबसे भ्रष्ट सरकार
राहुल गांधी ने विजयपुरा में कर्नाटक चुनाव के लिए जन संपर्क के लिए रोड शो किया। इस दौरान राहुल ने कहा कि BJP की सरकार हिंदुस्तान में सबसे भ्रष्ट सरकार है, है, जो हर काम का 40% कमीशन लेती है। पढ़ें पूरी खबर...